stanford-oval/wikipedia huggingface dataset:
אש קודש (מאחז)
היסטוריה

היישוב הוקם בשנת 2001 במסגרת הסכם המאחזים שבעקבותיו פונה היישוב מגבעה סמוכה למיקומו הנוכחי. היישוב הוקם על ידי שלושה בחורים שהתגוררו באוהל, ולאחר חצי שנה הצטרפה ליישוב משפחה ראשונה שהתגוררה אף היא באוהל. ליישוב, שנכלל במסגרת המאחזים המיועדים להסדרה במסגרת ועדת ההסדרה, תוכנית מתאר שהוכנה בשנת 2013 אולם ממתינה מאז לאישור מדיני על מנת לקבל תוקף.
מאז היווסדו התקיימו מספר סבבים של סכסוכים אלימים בין תושבי המאחז לתושבי הכפר הסמוך, קוסרה. כיום גרות באש קודש מעל 100 משפחות, רובן בבתי קבע, ומיעוטן בקראוונים.
מקור השם

בתחילה נקרא המקום גבעה ח', שם שנקבע באופן זמני על שם האופי הטופוגרפי של המקום. חסידי חב"ד שהגיעו ליישוב על מנת להדפיס את ספר התניא וביקשו להדפיס את שם המקום בפתיחה לספר היוו זרז לתושבי היישוב לבחור לו שם חדש באותו היום. השם נקבע על שם ספרו של האדמו"ר מפיאסצנה "אש קודש" שבאותה העת למדו חברי היישוב באופן קבוע. ספר זה הוא אוסף שיחות שנאמרו על ידו בגטו ורשה בשנות מלחמת העולם השנייה, ולאחר הירצחו בידי הנאצים יצאו לאור כספר על ידי תלמידיו. בנוסף נקרא היישוב על שמו של אש קודש גילמור שעבד כמאבטח בסניף הביטוח הלאומי בירושלים ונרצח בפיגוע במהלך האינתיפאדה השנייה.
אוכלוסייה

כיום מונה היישוב כ-90 משפחות, וכארבע מאות וחמישים תושבים. לפי אתר המועצה האזורית מטה בנימין, מרבית התושבים הם דתיים לאומיים והקהילה ביישוב דוגלת בעבודה עברית, בגאולת קרקעות ובחיבור מעשי ורוחני לאדמת ארץ ישראל. רבים מתושבי היישוב עוסקים בחקלאות ובנייה ואחרים עוסקים במקצועות חופשיים. סביב היישוב פרוסים מאות דונמים של כרמי גפנים וזיתים המעובדים על ידי חקלאים תושבי המקום. גם בניית הבתים ביישוב נעשית ברובה על ידי עובדי כפיים וקבלנים תושבי היישוב.
מבני ציבור

ביישוב בית כנסת, גן שעשועים, פינת חי, משחקייה, ספרייה, מבנה רב-תכליתי, מקווה נשים וגן ילדים רב-גילאי. ילדי היישוב לומדים החל מבית הספר היסודי במוסדות החינוך ביישובי הסביבה הסמוכים שילה, מכמש, עלי ועמיחי. בשנת 2019 נפתח ביישוב סניף של תנועת הנוער בני עקיבא, בשיתוף פעולה בין הנהגת היישוב והתושבים לסניפי בני עקיבא עלי, תקוע ועפרה. בנוסף שוכנים ביישוב משרדי ארגון השומר יו"ש.
תיירות

מטיילים רבים פוקדים את היישוב וסביבתו, חלקם לנים בצימר הנמצא ביישוב או מבקרים בבריכה הנמצאת בסמוך אליו, חלקם מטיילים בבורות המים הרבים הפזורים סביב היישוב, רוכבים בסינגל האופניים המקיף את גוש שילה או באים לצפות בפריחת אירוס השומרון הפורח מדי שנה בחודש אפריל.
גלריית תמונות

צומת הכניסה ליישוב
שלט הכניסה לאש קודש
הבוסתן במרכז היישוב
גן השעשועים ביישוב
בית הכנסת ביישוב אש קודש
ראו גם

שילה
עמק שילה
עדי עד
שבות רחל
מועצה אזורית מטה בנימין
הערות שוליים

↑  נדב שרגאי, "חיים כאן על השקעות העבר; אנחנו יצור כלאיים", באתר ישראל היום, ‏18.01.2018
↑  יהודה יפרח, הפתרונות לארץ ישראל: נחשף דו"ח זנדברג להסדרת ההתיישבות ביו"ש, באתר מקור ראשון, ‏06.05.2018
↑  יגאל מוסקו, ‏אש הקודש: כרוניקה של אלימות, באתר ‏מאקו‏, 1 במרץ 2013
↑  עוזי ברוך, 3 פצועים קל ב"אש קודש", באתר ערוץ 7, 15 בספטמבר 2012
↑  התפרעות אלימה בבנימין: פורעים ערבים מהכפר קוצרא חדרו לישוב אש קודש, באתר ערוץ 7, 3 ביולי 2021
↑  יניר יגנה, אמיר בוחבוט‏, יידו אבנים והיכו במקלות: מתנחלים תועדו תוקפים פלסטיני בן 50 בבנימין, באתר וואלה, 3 באפריל 2021
↑  שריפה ביישוב אש קודש בעקבות הצתת ערבים, באתר "סרוגים", 4 ביולי 2021
↑  סמדר שמואלי וענת רואה, אשת המאבטח שנרצח: "הוא פחד לעבוד שם", באתר ynet, 31 באוקטובר 2000
↑  אש קודש, באתר binyamin.org.il
↑  מסלול מים - אל בורות המים בגבעות שילה, באתר מסלולים
↑  רעות הדר, רוכבים בבנימין: "סינגלים מטריפים", באתר ערוץ 7, ‏22/12/2017
↑  אש קודש- ישוב קהילתי, באתר www.facebook.com
נוף הכרמים ממזרח לאש קודש
אירוס השומרון פורח באש קודש
שמאות מקרקעין

שמאות מקרקעין (לפעמים נקראת גם שומת מקרקעין) הוא מקצוע העוסק בהערכות שווי, בדרך כלל בהערכות של "שווי שוק", של נכסי דלא ניידי (נדל"ן). הצורך בשומות נובע מאופיו של שוק המקרקעין: הנכסים הנסחרים בו הם מוצרים הטרוגניים; לא דומה נכס אחד לאחר, ובעיקר נבדלים הם במיקום, הגורם העיקרי בקביעת השווי. בשל כך לא תיתכן זירת מסחר מרכזית לנדל"ן, כפי שקיימת בורסה לצורך המסחר במניות של חברות מסחריות ובאיגרות חוב. העדר מחיר הנקבע בזירת מסחר מצריך ביצוע הערכת שווי. ההערכה מבוצעת על ידי שמאי מקרקעין מוסמך, על-פי כללי שמאות מקובלים.
בישראל מוסדר מקצוע שמאות המקרקעין על פי "חוק שמאי מקרקעין, תשס"א-2001", על ידי מועצת שמאי המקרקעין במשרד המשפטים ועל ידי לשכת שמאי מקרקעין.
שימושים

לשומות מטרות רבות; דוגמאות מרכזיות הן:
חוות דעת חיצונית, המוזמנת על ידי מוסד פיננסי (בדרך-כלל בנק), לפני הענקת משכנתה או הלוואה אחרת שבה משמש נכס דלא ניידי כבטוחה.
לצורך הערכת השפעת אישורה של תוכנית בניין עיר (תב"ע) על שווים של מקרקעין, כדי לאפשר לקבוע את חבות היטל ההשבחה, אם הורחבו זכויות הבניה או חלה השבחה אחרת. או לחלופין, את גובה הפיצויים להם זכאי בעל הנכס אם התוכנית הביאה לידי ירידת ערך.
קביעת תשלומי האיזון להם זכאים בעלי המגרשים, במתחם שעבר רהפרצלציה באמצעות תוכנית איחוד וחלוקה.
לצורך הערכת שווים של מקרקעין הכלולים בדוחות הכספיים של חברות בע"מ. צורך זה חשוב במיוחד במדינות, כגון ישראל, אשר אימצו את תקני דיווח כספי בינלאומיים (IFRS), שכן אלו מעודדים הערכות שווי תקופתיות לנכסים לא-סחירים, כדי להימנע מההטיה הנובעת מרישומם של ערכים היסטוריים במאזן.
שווי שוק

שׁוֹוִי שוּק (Market Value) הוא בסיס השומה (Basis of Valuation) החשוב ביותר. אך קיימים גם בסיסי שומה נוספים כגון שווי בשימוש (Value-in-Use), שווי מיוחד (Special Value) ואחרים. אלה מוגדרים בתקן שמאות בינלאומי (תש"ב) מס' 2 - "בסיסי שומה שאינם שווי שוק" (IVS 2 - Valuation Bases Other Than Market Value). שווי שוק עצמו מוגדר בתקן שמאות בינלאומי מס' 1 (IVS 1 - Market Value Basis of Valuation) באופן הבא:
שלוש גישות שומה

לפי השיטה האמריקאית, המקובלת במדינות רבות וגם בישראל, קיימת חלוקה לשלוש גישות שומה עיקריות. אלה הן גישת ההשוואה, גישת היוון ההכנסות, וגישת העלות. על השמאי לקבוע איזה מהגישות ניתנת ליישום בנכס מסוים, ולפי זה להעריך את שוויו.
גישת ההשוואה. זוהי גישת השומה החשובה ביותר ובדרך כלל בעלת התוקף הגבוה ביותר, ולכן היא תועדף בכל מקרה בה ניתן ליישמה. גישת ההשוואה מתבססת על ניתוח עסקאות לנכסים דומים בסביבה וביצוע התאמות להבדלים בין הנכס הנישום לבין נכסי ההשוואה. גישת ההשוואה רווחת במיוחד בשומת נכסי מגורים. גישה זו כמוה כהערכת שוויה של חברה עסקית לפי המכפיל בו נסחרות בבורסה חברות דומות.
גישת היוון ההכנסות או הגישה הכלכלית מבוססת על היוון הרווח התפעולי (לפני מס) שמפיק הנכס מדמי-שכירות, לפי שיעור תשואה המקובל בנכסים דומים בשוק תוך ביצוע התאמות לנכס הרלוונטי. גישה זו מקובלת בעיקר בנכסים מניבים סטנדרטיים כגון בנייני מסחר ומשרדים. גישת היוון ההכנסות דומה להערכת שווי חברה לפי תחזית תזרים מזומנים. גישת היוון ההכנסות היא הגישה המועדפת באשר להערכת שווי נכסים תפעוליים המוגדרים בתחום שמאות המקרקעין כ"עסק חי" בהם: בתי אבות, תחנות דלק, חניונים, מקבצי דיור ועוד. גישת היוון ההכנסות לא תיושם בעת אומדן שווי נכסי מגורים.
גישת העלות מתבססת על סכימה של כל מרכיבי השווי של הנכס: שווי הקרקע, שווי המבנה (לרבות פחתים) ורווח יזמי מקובל. בהערכת הפחת יש להתייחס לא רק לפחת פיזי, אלא גם לפחת כלכלי או פחת פונקציונלי הנובע מאי התאמתו של המבנה לסביבה, או לסטנדרטים מקובלים בבנייה בעת השומה. גישה זו כמוה כהערכת שוויה של חברה על-פי הונה העצמי. היא תיושם בנכסים לגביהם לא קיימות עסקאות להשוואה וגם לא תזרים הכנסות.
שמאות באנגליה

באנגליה התאוריה והפרקטיקה השמאית מפותחות ביותר (מכונה שם: property valuation ושמאי מקרקעין מכונה land valuer (דהיינו: "שמאי מקרקעין" ומכאן מקור המושג בעברית, ירושת תקופת המנדט) או property valuer (כלומר: "שמאי נדל"ן"); השוו ל־real estate appraisal באנגלית אמריקאית). בין שאר הסיבות לכך בולטת העובדה שהרבה לפני התקבלותן של תקני דיווח כספי בינלאומיים (IFRS) באנגליה בפרט ובאיחוד האירופי בכלל, כבר תקני החשבונאות המקוריים הבריטיים חייבו שערוך נכסים לא-סחירים במאזן, ולפיכך שמאים בריטיים נדרשו לבצע הערכות שווי תקופתיות לבנייני משרדים ושאר מבנים מסחריים. ישנה גם השפעה לכך שלונדון משמשת כמרכז פיננסי עולמי, בכלל זה בתחום הנדל"ן. רבות מחברות ייעוץ הנדל"ן הגדולות ביותר באירופה כגון: Jones Lang LaSalle, CB Richard Ellis, King Sturge ו־Knight Frank הן בריטיות. חברות אלה מעניקות ייעוץ, תיווך ושירותי שמאות תחת קורת גג אחת; את השמאויות הן מבצעות לפי תקני השמאות הבריטיים (ראו בהמשך). את המובילות הבריטית מסמלת העובדה שמשרדי ה־IVSC, הוועדה לתקני שמאות בינלאומיים, ממוקמים בלונדון.
הארגון המאגד את כל מקצועות הנדל"ן באנגליה הוא ה־RICS (ראשי תיבות של Royal Institution of Chartered Surveyors). ארגון זה התרחב מעבר לאנגליה ומקיים סניפים ברבות ממדינות אירופה. תקני השמאות אותן הוא מפרסם מאוגדים ב-Red Book – "הספר האדום".
שמאות באנגליה > חמש שיטות השומה הבריטיות

באנגליה מקובלת הבחנה בין חמש שיטות שומה. אלה הן:
שיטת ההשוואה (Comparable method). משמשת לרוב סוגי הנכסים אשר לגביהם קיים מידע רב על עסקאות קודמות. זהה לגישת ההשוואה (ראו לעיל תחת "שלוש גישות שומה").
שיטת ההכנסה (Investment/income method). משמשת בנכסים מניבים אשר מיצרים תזרים מזומנים עתידי מדמי שכירות. בשיטה זו משתמשים בנתונים על דמי השכירות החוזיים עד לסוף תקופת החוזה (מכונים passing income), דמי השכירות המקובלים לנכסים דומים בסביבה (מכונים open market rental value) ושיעור התשואה בנכסים דומים (מכונה equivalent yield). על אף שהטכניקה המשמשת כאן היא של היוון הכנסות, שיטה זו נחשבת לשיטת השוואה, שכן ערכי המשתנים העיקריים נלקחים מנתוני השוק. שיטה זו והשיטה הבאה אחריה מבחינות בין מתודות שונות של גישת היוון ההכנסות (ראו לעיל תחת "שלוש גישות שומה").
שיטת הדוחות הכספיים/היוון הרווחים (Accounts/profits method). שיטה זו משמשת בנכסים מיוחדים, כגון בתי-מלון ובתי-אבות, אשר לגביהם לא קיימים נתוני שכירות. במקום היוון דמי השכירות מהוונים ממוצע תלת-שנתי של הרווח התפעולי, כפי שהוא מופיע בדוח הרווח והפסד, לפי שיעור היוון מתאים. בניגוד לשתי השיטות הקודמות, שיטה זו איננה שיטת השוואה, שכן הנתונים ספציפיים לנכס הנישום; בשל כך גם התוצאה המתקבלת איננה שווי שוק (Market Value) אלא שווי בשימוש (Value-in-Use).
שיטת היזמות/השווי השיורי (Development/residual method).
שיטת הקבלנים/העלות (Contractor's/cost method). משמשת אך ורק עבור נכסים אשר אינם נסחרים בשוק. שתי השיטות האחרונות מבחינות בין מתודות שונות של גישת העלות (ראו לעיל תחת "שלוש גישות שומה").
שמאות מקרקעין בישראל

מקצוע שמאות המקרקעין בישראל מוסדר בחוק שמסמיך את מועצת שמאי המקרקעין להסדיר ולפקח על פעילות הענף, ובין היתר: ביצוע הבחינות להסמכת שמאי מקרקעין, ניהול הפנקס של שמאי המקרקעין, פיקוח ורישום המתמחים, טיפול בתלונות שעניינן התנהגות שאינה הולמת את המקצוע. החוק מייחד את העיסוק בעריכת שומת מקרקעין לשמאי הרשום בפנקס בלבד. החוק אינו מגדיר בפירוש מהי שומת מקרקעין, ואולם התקנות קובעות כי דו"ח השומה חייב לכלול לכל הפחות את הפרטים הבאים: זיהוי הנכס; תיאור הנכס והסביבה; הזכויות המוערכות; המצב התכנוני שחל על הנכס; מטרת השומה; מועד הביקור בנכס; המועד הקובע לעניין השומה; העקרונות שלפיהם נערכה השומה.
שמאות מקרקעין בישראל > הסמכה ורישום

דרישת המינימום לרישום בפנקס שמאי המקרקעין בישראל היא עמידה ב-3 תנאים מצטברים: השכלה אקדמאית כלשהי, עמידה בכל הבחינות של מועצת שמאי המקרקעין, סיום התמחות בת שנה אחת.
מקום המדינה ועד לתחילת שנת 2021, הוסמכו במדינת ישראל ונרשמו בפנקס שמאי המקרקעין 2,671 שמאים, כ-75% מתוכם פעילים. מרבית שמאי המקרקעין הפעילים חברים בלשכת שמאי המקרקעין, שהיא עמותה המהווה ארגון יציג של המקצוע.
שמאות מקרקעין בישראל > השימוש הנפוץ בשומות מקרקעין

השימוש הנפוץ בשומות מקרקעין בישראל הוא למטרות הבאות :
שומה לצורך שעבוד נדל"ן כבטוחה למתן אשראי.
שומה לצורך קביעת תשלום היטל השבחה.
שומה לצורך חישוב פיצויי הפקעה או ירידת ערך במקרקעין.
שומה לצורך יישום התקינה החשבונאית (IFRS).
שומה לצורך קביעת השווי בעסקאות רשות מקרקעי ישראל (רמ"י).
שמאות מקרקעין בישראל > התקינה השמאית בישראל

החל מסוף שנת 2006 ועד היום אושרו על ידי הוועדה לתקינה שמאית שבמועצת שמאי המקרקעין, 20 תקנים שבהם הוגדרו כללים נורמטיביים-מקצועיים לעורכי השומות במקרקעין בישראל, מתוך מטרה לשפר את המקצועיות, השקיפות והאמינות של שומות המקרקעין. מעמד התקינה כיום הוא נורמת עבודה מומלצת בלבד, ואין חובה לערוך את שומות המקרקעין על פיה.
בתחילת שנת 2019, הצטרפה לשכת שמאי המקרקעין בישראל לארגון ה־IVSC שהוא ארגון המאגד כ-100 מדינות שאימצו תקינה שמאית אחידה, ובהן: ארה״ב, אנגליה, מדינות האיחוד האירופאי, רוסיה, הודו, סין ועוד.
שמאות מקרקעין בישראל > הקווים המנחים של השמאי הממשלתי הראשי

"הקווים המנחים" הם קובץ הנחיות מקצועיות אשר נכתבות ומפורסמות על ידי השמאי הממשלתי הראשי במשרד המשפטים, והם עוסקים בסוגיות ייחודיות הנוגעות לשווי נכסים מיוחדים (כגון: מבני ציבור, דרכים, מחצבות, מטמנת אשפה, תחנות תדלוק ועוד) או בסוגיות הנוגעות לשווי זכויות מיוחדות (כגון זכות הדיירות המוגנת לפי חוק הגנת הדייר, שומות עבור רשות מקרקעי ישראל ועוד).
בשנת 2007 עודכנו הקווים המנחים והותאמו למציאות העכשווית, בסך הכל אושרו ופורסמו עד היום 29 קווים מנחים בנושאים שונים.
שמאות מקרקעין בישראל > הכרעות במחלוקות שמאיות בישראל

בישראל שלוש ערכאות מקצועיות להכרעה במחלוקות שמאיות. ההחלטות בערכאות אלה, מפורסמות לעיני הציבור וניתן לעיין בהן במאגרים שונים, לרבות במאגרי המידע המשפטיים ובמערכת מידע גאוגרפי (GIS).
שלושת הערכאות המקצועיות הקיימות בישראל:
שמאי מכריע –- שמאי מקרקעין שהתמנה על ידי שר המשפטים, ותפקידו העיקרי להכריע במחלוקת בין הרשות המקומית לבין האזרח בעניין גובה תשלום היטל ההשבחה או גובה פיצויים בגין ירידת ערך מקרקעין. שמאי מכריע אף מוסמך לקבוע את גובה פיצויי ההפקעה. על החלטת השמאי המכריע ניתן להגיש ערעור לוועדת ערר.
השגות על שומות מטעם רשות מקרקעי ישראל – אזרח המעוניין לבצע עסקה מול רמ"י, נדרש לשלם את התמורה בגינה בהתאם לשומת מקרקעין והוא זכאי לערער עליה באמצעות צירוף שומה נגדית שנערכה על ידי שמאי מקרקעין מטעמו. הליך ההשגה כולל שתי ערכאות: (1) השגה ראשונה שנדונה לפני שמאי מקרקעין עובד אגף שומת מקרקעין (השמאי הממשלתי) במשרד המשפטים; (2) ועדת השגות – על ההחלטה בהליך ההשגה הראשונה, ניתן להגיש השגה נוספת, שנייה, שתידון לפני ועדת השגות במשרד המשפטים. ועדה זו מורכבת מ-3 חברים: עובד מדינה הכשיר להיות שופט שלום (יו"ר הוועדה), השמאי הממשלתי הראשי או סגנו ושמאי מכריע. על החלטת הוועדה ניתן להגיש עתירה מנהלית לבית המשפט המחוזי.
ועדת ההשגות על שומות לפיצויי הפקעה – הוועדה מוסדה בשנת 2010 ועיקר תפקידה הוא להכריע בסכסוכים בעניין סכום הפיצויים בגין הפקעת מקרקעין. הרכב הוועדה כולל 3 חברים וזהה לזה של ועדת ההשגות על שומות רשות מקרקעי ישראל (רמ"י). על החלטת הוועדה ניתן להגיש עתירה מנהלית לבית המשפט המחוזי.
ראו גם

גישת ההכנסות הגרמנית
נוסחת זרניצקי
ניל קרוסבי
ויליאם הורסט ריס
אגף שומת מקרקעין
לקריאה נוספת

התקינה השמאית מטעם מועצת שמאי המקרקעין
ספיר, פ. (2017)  שמאות מקרקעין, אוצר המשפט הוצאה לאור בע"מ
ברזילי, ב. (2013), תורת השמאות עקרונות גישות ותהליכים בשמאות מקרקעין, בורסי הוצאה לאור של ספרי משפט
אלוני, י. (2000) שמאות מקרקעין בישראל, הוצאת אוריאן
כהן, א. וברי, מ. (1985) שמאות מקרקעין וניהול נכסים הלכה למעשה, הוצאת בורסי, תל אביב - הספר המקיף ביותר בתחומו בעברית.
מלוכנא, מ. (1997) מבוא לשמאות מקרקעין, מהדורה שלישית, הוצאת ג.מ. תקשורת
Baum, A. and Mackmin, D. (1995), The Income Approach to Property Valuation  (3rd Edition). Routledge, London
Isaac, D. (2002) Property Valuation Principles. Palgrave, London
Rees, W.H. and Hayward, R.E.H. (ed.) (2000), Valuation: Principles into Practice (5th Edition). Estates Gazette, London
הערות שוליים

↑  תש"ב 104, סעיף 30.1. תרגום התקנים, באתר לשכת שמאי מקרקעין בישראל
↑  חוק שמאי המקרקעין תשס"א-2001
↑  תקנות שמאי מקרקעין (אתיקה מקצועית), תשכ"ו-1966
| --- | --- |
בקרת זהויות :  NLI: 987007565890205171  NKC: ph137374
פביאנוס

פביאנוס (בלטינית: Fabianus; מת ב-20 בינואר 250) היה האפיפיור העשרים של הכנסייה הקתולית. הוא ישב על כס האפיפיור בין השנים 236 ו-250. על עלייתו לכס האפיפיור מספר אוסביוס מקיסריה:
ככל הנראה, סיפורו של אוסביוס הוא בדיה, שכן סיפור דומה מספר רופינוס על האפיפיור זפירינוס. ייתכן ועלייתו של פביאנוס לכס נבעה מחילופי משמרות מסוימים בכהונות הבכירות בכנסייה, שכן באותה תקופה, מספר אוסביוס, מתו זבינוס בישוף אנטיוכיה ודמטריוס בישוף אלכסנדריה.
פביאנוס כנראה היה ממשפחת אצולה רומאית, כאשר שמו מרמז על משפחת פאביוס. תקופת כהונתו של פביאנוס אופיינה בשקט יחסי בתחום רדיפת הנוצרים, לטענת אוסביוס והירונימוס היה זה משום שהקיסר פיליפוס היה נוצרי באמונתו. ייתכן וזה ההסבר לכך שספר האפיפיורים ה"ליבר פונטיפיקליס" מייחס לפביאנוס את חלוקת בישופות רומא לשבע דיוקסיות, שכל אחת מהן תימצא בפיקוח דיאקון ומינוי שבעה תת-דיאקונים לאיסוף תיעוד ואת פעולות (acta) המרטירים, כלומר, הדיווחים על הליכי בית המשפט בעת משפטים. כפי שמעיד מכתב של יורשו, קורנליוס, המצוטט אצל אאוסביוס, חלוקה זו הייתה כבר בתוקף בזמנו.
ישנה גם מסורת שהוא ייסד ארבעה מסדרים קטנים וכן ביצע עבודות בהיקף רחב במערות הקבורה (הקטקומבות). נוסף על כך, הביא להבאת שרידיו של האפיפיור הקודם, פונטיאנוס מסרדיניה וקבורתו בקטקומבת קליקסטוס ברומא. מקורות מאוחרים (גרגוריוס מטור) מייחסים לו גם משיחת שבעה בישופים כמיסיונרים, בהם דני הקדוש מפריז, לגאליה בשנת 245 ואילו קיפריאנוס מזכיר את גינויו של פריבטוס בישוף למבאיסה באפריקה על כפירה. לפי אוסביוס כתב לו אוריגנס מכתב המגן על עצמו מאשמות הטרודוקסיה, דבר העשוי להעיד על כך שנערך או שהיו כוונות לכנס סינוד נוסף לגינויו של אוריגנוס.
עם עלייתו לשלטון של הקיסר דקיוס לאחר מות פיליפוס, המדיניות הרומאית הסובלנית כלפי נוצרים הסתיימה. דקיוס הורה לכולם באימפריה, למעט יהודים, להגיע ולהראות את תמיכתם באימפריה באמצעות העלאת קטורת לצלם. הדבר היה הפתעה לנוצרים רבים, שלמרות שנטשו את מצוות היהדות, ראו בחומרה את האיסור לעבוד עבודה זרה. במסגרת הוראה זו של דקיוס, מת פביאנוס לפי המסורת כמרטיר ב־20 בינואר 250. ככל הנראה נותר כס האפיפיור ריק משך 14 חודשים, עד שמונה לו יורש, קורנליוס. ארכאולוג איטלקי ג'ובאני בטיסטה דה רוסי גילה בשנת 1850 כתובת ביוונית: "פביאן, בישוף ומרטיר". הצווים האפיפיוריים המיוחסים לו על ידי פסבדו-איסידור הם אפוקריפיים.
הערות שוליים

↑  אאוסביוס פמפיליוס, "היסטוריה של הכנסייה" ספר 6, 29
↑  אאוסביוס פמפיליוס, "היסטוריה של הכנסייה" ספר 6, 34
↑  אאוסביוס פמפיליוס, "היסטוריה של הכנסייה" ספר 6, 36
| 0 | 1 | 2 |
| --- | --- | --- |
| הקודם: אנטרוס | אפיפיור (רשימת האפיפיורים) | הבא: קורנליוס |
| --- | --- |
בקרת זהויות :  NLI: 987007397566405171  BNE: XX4579881  GND: 119222841  ISNI: 0000 0000 5793 901X  LCCN: nb2007022849  NKC: xx0025706  ULAN: 500355691  VcBA: 495/45784  VIAF: 85460605   WorldCat (עם VIAF): 85460605
ליילה ואיב

| --- | --- |

 בימוי:  צ'ארלס סטון III 
 הופק בידי:  שרה רישר   דארן ריד
 עריכה:  רוברט למברט
 שחקנים ראשיים:  ויולה דייוויס   ג'ניפר לופז   שיי ויגהאם   יוליוס טנון   ליסה מפיה   כריס צ'אלק   אנדרה רויו   יולונדה רוס  דיארה קילפטריק
 מוזיקה:  סמואל ג'ונס   אלקסיס מארש
 מדינה:  ארצות הברית 
 חברה מפיצה:  סמואל גולדווין פילמס
 שיטת הפצה:  הורדה דיגיטלית, וידאו על פי דרישה 
 הקרנת בכורה:  30 בינואר 2015
 משך הקרנה:  94 דקות
 שפת הסרט:  אנגלית 
 סוגה:  דרמה • פשע
 מקום התרחשות:  אטלנטה 
 תקציב:  4.9M$
 הכנסות:  $38,263
 הכנסות באתר מוג'ו:   lilaandeve
 www.lilaandevemovie.com
 דף הסרט ב־IMDb
 
"ליילה ואיב" (אנגלית: Lila & Eve) הוא סרט פשע אמריקאי, אשר יצא לאקרנים ב-30 בינואר 2015, בפסטיבל הסרטים סאנדנס. הסרט בוים על ידי צ'ארלס סטון III, ובו משתתפות שתי השחקניות ויולה דייוויס, וג'ניפר לופז. הסרט יצא לאור בצפון אמריקה ב-17 ביולי 2015, בהוצאה מוגבלת וחדישה יותר.
זו הפעם השנייה בה משתפות דייוויס ולופז פעולה, כאשר הסרט הקודם בו השתתפו יחדיו היה, "רומן לא חוקי", בשנת 1998.
צוות השחקנים

ויולה דייוויס - לילה וולקוט
ג'ניפר לופז - איב רפאל
שיי ויגהאם - הבלש הוליסטון
כריס צ'אלק - אלונזו טרויס
יוליוס טנון - בן
אנדרה רויו - הבלש סקאטי
אמל אמין - סטפון וולקוט
יולונדה רוס - פטריס
דיארה קילפטריק - מאיה
רון קולדוול - ג'סטין וולקוט
מייקולה בריאנה וייט - מיי
ז'רמן ברוקס - דונל
קווינטון גארבין - טאו קולון
טדי ויליאמס - ליאו קולון
ג'ינו ונטו - קולון אייזה
דוד דה ורייס - מפקד המשטרה פרקר
ויל בריטן - ברדלי
הפקה

בדצמבר 2013, ג'ניפר לופז וויולה דייוויס, הודיעו כי הן הולכות לככב יחד בסרט הדרמה, "ליילה ואיב". ב-23 בינואר 2014, הצטרפה יולונדה רוס לצוות הסרט, כחברה בקבוצת התמיכה של "אמהות לילדים אבודים", המסייעת לנשים שאיבדו ילדים לאלימות. ב-27 בינואר 2014, לייפטיים פילמס ואיי + אי סטודיו חתמו על חוזה הפקת הסרט ביחד עם ג'וי הפקות, וצ'יקפליק הפקות. ב -6 בפברואר 2014 הצטרף אמל אמין לצוות הסרט, כבן הבכור של ליילה, "סטפון".
הפקה > צילום

סרט הדרמה ליילה ואיב, צולם ב-21 בינואר 2014, באטלנטה, ג'ורג'יה.
הוצאה

הסרט יצא לראשונה ב-30 בינואר 2015, בפסטיבל הסרטים סאנדנס, שביוטה. ב-26 בפברואר 2015, סמואל גולדווין פילמס רכשו את זכויות היוצרים של הסרט, בצפון אמריקה. הסרט הוצא לאקרנים בארצות הברית ב-17 ביולי 2015, במהדורה מוגבלת ובאמצעות וידאו על פי דרישה.
קבלה

הסרט ליילה ואיב זכה לביקורות מעורבות מצד מבקרי הקולנוע. מסטטיקה של 34 ביקורות, עולה כי הסרט קיבל ציון של כ-4.8 כוכבים מתוך 10. על פי אתר הסיקור העולמי מטֵקריטיק, הסרט קיבל ציון של 45 נקודות מתוך 100 נקודות, על סמך 16 ביקורות.
מבקר הקולנוע מייקל רכטשפן מ-"לוס אנג'לס טיימס", כתב על הסרט כי: "ליילה ואיב היא מותחן נמרץ של נשים, שנעשה בצורה מקצועית על ידי ויולה דייוויס וג'ניפר לופז". דאן גייר מה-"דיילי הרלד", כתב שהאמפתיה של ויולה דייוויס מעלה את רמתו של הסרט.
הערות שוליים

↑  Davis, Edward (2015-06-04). "Watch: Jennifer Lopez & Viola Davis Get Revenge In First Trailer For 'Lila And Eve'". IndieWire (באנגלית אמריקאית). אורכב מ-המקור ב-2015-07-08. נבדק ב-2018-03-04.
↑  Out of Sight, 1998-06-26, נבדק ב-2018-03-04
↑  "Report:  Jennifer Lopez Teams With Viola Davis For New Film 'Lila & Eve'". ..::That Grape Juice.net::.. - Thirsty? (באנגלית). 2013-12-17. נבדק ב-2018-03-04.
↑  "'Go for Sisters' Star Yolonda Ross to Join Jennifer Lopez, Viola Davis in Indie Movie 'Lila & Eve' (Exclusive)". TheWrap (באנגלית אמריקאית). 2014-01-23. נבדק ב-2018-03-04.
1 2  Andreeva, Nellie (2014-01-28). "Lifetime Films And A+E Studios Board Indie 'Lila And Eve' Starring Viola Davis & Jennifer Lopez". Deadline (באנגלית אמריקאית). נבדק ב-2018-03-04.
↑  Team, The Deadline (2014-02-06). "David Henrie Back In Disney Mode For Indie 'Walt Before Mickey', Aml Ameen Joins Viola Davis-Starrer 'Lila And Eve'". Deadline (באנגלית אמריקאית). נבדק ב-2018-03-04.
↑  Andreeva, Nellie (27 בינואר 2014). "Lifetime Films And A+E Studios Board Indie 'Lila And Eve' Starring Viola Davis & Jennifer Lopez". deadline.com. נבדק ב-7 בפברואר 2014. {{cite news}}:  (עזרה)
↑  "Jennifer Lopez & Viola Davis Start Shooting 'Lila & Eve'!". ewallstreeter.com. אורכב מ-המקור ב-8 בפברואר 2014. נבדק ב-7 בפברואר 2014. {{cite web}}:  (עזרה)
↑  lila-eve, www.sundance.org
↑  Jr, Mike Fleming (2015-02-26). "Samuel Goldwyn Acquires N.A. Rights On Viola Davis-Jennifer Lopez Pic 'Lila And Eve'". Deadline (באנגלית אמריקאית). נבדק ב-2018-03-04.
↑  Smith, Nigel M. (2015-06-04). "Watch: Viola Davis and Jennifer Lopez Seek Revenge in 'Lila and Eve' Trailer". IndieWire (באנגלית אמריקאית). נבדק ב-2018-03-04.
↑  Lila & Eve (באנגלית), נבדק ב-2018-03-04
↑  Lila & Eve, נבדק ב-2018-03-04
↑  Michael Rechtshaffen, Jennifer Lopez, Viola Davis elevate vigilante thriller 'Lila & Eve', latimes.com
↑  Gire, Dann. "Viola Davis channels despair into action in Lifetime's 'Lila & Eve'". Daily Herald (באנגלית אמריקאית). נבדק ב-2018-03-04.
דמוגרפיה של העולם

| אומדנים של אוכלוסיית העולם> שנה | אומדנים של אוכלוסיית העולם> מיליארדים |
| --- | --- |
1500: 0.458
1600: 0.58
1700: 0.682
1750: 0.791
1800: 0.978
1804: 1.0
1850: 1.2
1900: 1.7
1927: 2.0
1950: 2.5
1960: 3.0
1974: 4.0
1987: 5.0
1999: 6.0
2011: 7.0
2022: 8
נכון לנובמבר 2022, אוכלוסיית כדור הארץ עברה את סך השמונה מיליארד בני אדם. מדי שנה, נוספים לאוכלוסיית העולם (נכון ל-2017) כ-83 מיליון בני אדם, שהם כ-1.1 אחוזים מאוכלוסייתו.
המדינות אשר בהן האוכלוסייה הכי גדלה מבחינת מספרית הן הודו (20% מהאוכלוסייה שהתווספה לעולם בין 2010 ל-2023 מגיעה ממנה) שאחריה, סין, פקיסטן, ניגריה, אתיופיה, אינדונזיה, הרפובליקה הדמוקרטית של קונגו, ומצרים כך ש-8 מדינות אחראיות לכמחצית מגידול האוכלוסייה בעולם בעשור השני של המאה ה-21.
אוכלוסיית העולם

כ-60% מהאוכלוסייה מתגוררים ביבשת אסיה (כ-4.5 מיליארד נכון ל-2017, מתוכם כ-2.7 מיליארד בסין והודו לבדן). הצפיפות הממוצעת היא כ-50 איש לקילומטר רבוע (ללא התחשבות באנטארקטיקה).
שיעור הפריון העולמי הוא כ-2.4 ילדים לאישה, נכון ל-2018.
במהלך המאה ה-20 אוכלוסיית העולם הכפילה את עצמה למעלה מפי שלושה, כאשר בשנת 1900 הייתה כ-1.65 מיליארד ואילו ב-1999 כשישה מיליארד. עד אמצע המאה ה-19 קצב הגידול של אוכלוסיית העולם היה איטי למדי, והיא הכפילה את עצמה אחת לכמה מאות שנים. במאה ה-20 גבר מאוד קצב הגידול, ואוכלוסיית העולם הכפילה את עצמה מ-1927 ל-1974 (47 שנים), מ-1950 ל-1987 (37 שנים) ומ-1960 ל-1999 (39 שנים) וכך גם מ-1974 ל-2022 (48 שנים) החל משנות ה-70, במקביל לירידה בפריון, יורד קצב הגידול של אוכלוסיית כדור הארץ בהתמדה. בסוף שנות ה-60 הגיעה העלייה השנתית ל-2.06 אחוז לשנה, ועל פי הערכות האו"ם בשנת 2000 היא ירדה ל-1.2%, ונכון ל-2013 לכ-1.1%.
הקבוצה האתנית הגדולה בעולם היא האן ומהווה כ-16% מאוכלוסיית העולם וכ-90% מאוכלוסיית סין. בשנת 2023 סין איבדה את מעמדה כמדינה המאוכלסת ביותר בעולם לטובת הודו.
אוכלוסיית העולם > תפוצה על פי אזור גאוגרפי

| אזור גאוגרפי | אוכלוסייה (מיליונים) | אחוז מסך הכול |
| --- | --- | --- |
| אסיה | 4,607.5 | 59.54% |
| אפריקה | 1,313 | 17.2% |
| אירופה | 747.25 | 9.59% |
| צפון אמריקה | 565.62 | 7.6% |
| דרום אמריקה | 427.75 | 5.53% |
| אוקיאניה | 42.2 | 0.55% |
| סך הכול | 8,000 | 100.0% |